el en el el en en el el el el el el el el el el en fr el en el el el el fr ca el el el el el el el el es el es en es el es el es en el el el el el el el el el el el el el el el el el el el el el el en en fr en el
Σταϊκούρας: Ανοιχτό ενδεχόμενο για νέα μέτρα στήριξης σε καύσιμα και ρεύμα – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Συγκεκριμένα, σε σχετικές δηλώσεις στον ΑΝΤ1 για το ενδεχόμενο κατάργηση των τεκμηρίων διαβίωσης, ο Χρήστος Σταϊκούρας είπε ότι «ακόμα δεν έχουμε υλοποιήσει τα μέτρα που έχουμε εξαγγείλει, είναι ζητήματα που τα συζητάμε γενικά, όχι όμως μέσα στον επόμενο χρόνο. Ο σχεδιασμός είναι κυβερνητικός τετραετίας. Είχαμε υποσχεθεί να μειώσουμε φόρους και νομίζω τα έχουμε καταφέρει σημαντικά σε αυτό το επίπεδο».
Αναφερόμενος ειδικά στα μέτρα στήριξης 8,5 δισεκατομμύρια ευρώ, είπε πως -παρά την καλή μεγάλη εικόνα που διαφαίνεται στην οικονομία- η κυβέρνηση «αντιλαμβάνεται τη μεγάλη εικόνα και έρχεται και παρεμβαίνει με μέτρα».
Χαρακτηριστικά, ο υπουργός Οικονομικών σημείωσε: «Όλοι πληρώνετε πολύ λιγότερους φόρους, το προσπερνάμε με ευκολία και κοιτάμε μόνο τις τιμές στα σούπερ μάρκετ. Υπενθυμίζω ότι, και φέτος η χώρα θα έχει έλλειμμα. Αν μεγαλώσει το έλλειμμα, η χώρα θα πρέπει να δανειστεί και οι πολίτες να το πληρώσουν», είπε σχολιάζοντας τις προτάσεις για περαιτέρω μειώσεις των φόρων και υπενθύμισε πως «τα χαμηλότερα εισοδήματα έχουν μείωση στον ΕΝΦΙΑ και στον φόρο εισοδήματος».
Σε ερώτηση για μείωση του ΦΠΑ στα βασικά προϊόντα, ο ίδιος απάντησε: «Πηγαίνω και εγώ σούπερ μάρκετ και βλέπω, βλέπω ότι στη βενζίνη υπάρχει μείωση 4%-5%. Έχουμε μία εικόνα όλων των παραμέτρων, όλων των καταθέσεων, που αυξήθηκαν την τελευταία διετία. Σήμερα εξαντλήσαμε όλον το δημοσιονομικό χώρο. Τα 8,5 δισεκατομμύρια ευρώ είναι το μεγαλύτερο πακέτο μέτρων στην Ευρώπη».
Επίσης, ο υπουργός Οικονομικών εκτίμησε πως τον Σεπτέμβριο «θα δούμε τι θα κάνουμε με τα καύσιμα, να δούμε τι θα γίνει με το ρεύμα, που αν ανέβει κι άλλο, θα έχουμε κι άλλες παρεμβάσεις και την κατάργηση της εισφοράς αλληλεγγύης».
Ακόμα, σε ερώτηση για το αν τα μέτρα θα είναι πριν ή μετά τις εκλογές, ο Χρήστος Σταϊκούρας ανέφερε πως «ο σχεδιασμός είναι σχεδιασμός τετραετίας». Επίσης, ο ίδιος είπε: «Στις 20 Αυγούστου η χώρα βγαίνει από το καθεστώς αυξημένης επιτήρησης» και ξεκαθάρισε ότι, «δεν είμαστε κυβέρνηση των επιδομάτων, αλλά κυβέρνηση της μείωσης των φόρων».
Κληθείς να σχολιάσει, τέλος, τις παρεμβάσεις του Προέδρου της Τουρκίας, Ρετζέπ Ταγίπ Ερντογάν, τις χαρακτήρισε «αδιανόητες», τονίζοντας πως «δεν θα γίνουν αποδεκτές» και συμπλήρωσε πως, «η χώρα έχει βάλει ένα κονδύλι 2 δισεκατομμύρια ευρώ για την ενίσχυση της χώρας και νομίζω αυτό είναι πολύ καλό για την άμυνα της χώρας».
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Ενεργειακή κρίση: Στη δουλειά με κουβέρτες, σβηστά φώτα παντού – Τα ακραία σενάρια για τον χειμώνα στην Ευρώπη
Νάξος: Το project «Naxos, Smart Island» αποκαλύπτεται – Τι περιλαμβάνει
Δυσπρόσιτα για δασκάλους και καθηγητές τα νησιά των Κυκλάδων
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΑΥΣΙΜΑ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΕΤΡΑ ΣΤΗΡΙΞΗΣ, ΝΕΑ ΜΥΚΟΝΟΥ, ΡΕΥΜΑ, ΤΑ ΝΕΑ ΤΗΣ ΜΥΚΟΝΟΥ, ΧΡΗΣΤΟΣ ΣΤΑΙΚΟΥΡΑΣ